stanford-oval/wikipedia huggingface dataset:
ลินเดา

| ลินเดา  |
| --- | --- |
เมือง
ภาพถ่ายทางอากาศของเกาะลินเดา
   ตราอาร์ม
ที่ตั้งของลินเดา ในอำเภอลินเดา  
ลินเดา แสดงแผนที่เยอรมนีลินเดา แสดงแผนที่รัฐบาวาเรีย
พิกัด:  47°32′45″N 9°41′00″E﻿ / ﻿47.54583°N 9.68333°E﻿ / 47.54583; 9.68333
ประเทศ: เยอรมนี
รัฐ: ไบเอิร์น
จังหวัด: ชวาเบิน  
อำเภอ: ลินเดา  
การปกครอง
 • นายกเทศมนตรี (2020–26) : Dr. Claudia Alfons (อิสระ)
พื้นที่
 • ทั้งหมด: 33.18 ตร.กม. (12.81 ตร.ไมล์)
ความสูง: 401 เมตร (1,316 ฟุต)
ประชากร (2020-12-31)
 • ทั้งหมด: 25,543 คน
 • ความหนาแน่น: 770 คน/ตร.กม. (2,000 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 88131
รหัสโทรศัพท์: 08382
ทะเบียนพาหนะ: LI
เว็บไซต์: lindau.de
ลินเดา (เยอรมัน: Lindau, ภาษาเยอรมัน: [ˈlɪndaʊ̯] ( ฟังเสียง)) เป็นเมืองและเกาะในรัฐบาวาเรีย ประเทศเยอรมนี ตั้งอยู่ติดกับทะเลสาบโบเดินซึ่งเป็นพรมแดนทางธรรมชาติระหว่างประเทศเยอรมนี ออสเตรีย และสวิตเซอร์แลนด์ เมืองลินเดาตั้งอยู่บนเกาะในทะเลสาบโบเดิน ซึ่งตัวเกาะมีพื้นที่ราว 425 ไร่ (0.68 ตารางกิโลเมตร) มีสะพานเชื่อมเกาะกับแผ่นดินใหญ่ ซึ่งบริเวณริมทะเลสาบแห่งนี้ มีการตั้งถิ่นฐานตั้งแต่สมัยโรมันในศตวรรษที่ 1 เกาะลินเดาได้รับการกล่าวถึงในเอกสารครั้งแรกในปีค.ศ. 882 โดยบาทหลวงจากเมืองซังคท์กัลเลิน ซึ่งได้บันทึกไว้ว่าเคานต์แห่งราเอเทียได้สร้างชุมชนบาทหลวงไว้บนเกาะแห่งนี้ และในปี 1275 ลินเดาได้รับสถานะเป็นเสรีนครของจักรวรรดิโรมันอันศักดิ์สิทธิ์ภายใต้การปกครองของพระเจ้ารูดอล์ฟที่ 1 แห่งเยอรมนี ในปัจจุบัน เมืองลินเดาถูกขับเคลื่อนด้วยอุตสาหกรรมสิ่งทอและการท่องเที่ยวเป็นหลัก
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  พจนานุกรมประวัติศาสตร์ของสวิสเซอร์แลนด์  IdRef
ลิพชตัท

| ลิพชตัท  |
| --- | --- |
เมือง
   ตราอาร์ม
ที่ตั้งของลิพชตัท ในอำเภอเซิสท์  
ลิพชตัท แสดงแผนที่เยอรมนีลิพชตัท แสดงแผนที่รัฐนอร์ทไรน์-เว็สท์ฟาเลิน
พิกัด: 51°40′N 8°21′E﻿ / ﻿51.667°N 8.350°E﻿ / 51.667; 8.350
ประเทศ: เยอรมนี
รัฐ: นอร์ทไรน์-เว็สท์ฟาเลิน
จังหวัด: อานส์แบร์ค
อำเภอ: เซิสท์
เขตการปกครอง: 18
พื้นที่
 • ทั้งหมด: 113.6 ตร.กม. (43.9 ตร.ไมล์)
ความสูง: 79 เมตร (259 ฟุต)
ประชากร (2020-12-31)
 • ทั้งหมด: 67,793 คน
 • ความหนาแน่น: 600 คน/ตร.กม. (1,500 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 59555-59558
รหัสโทรศัพท์: 02941
ทะเบียนพาหนะ: SO, LP
เว็บไซต์: www.lippstadt.de
ที่ตั้งเทศบาล Ostwall 1, 59555 Lippstadt
ลิพชตัท (เยอรมัน: Lippstadt) เป็นเมืองชนบทในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันออกของนครดอร์ทมุนท์ราวหกสิบกิโลเมตร ตั้งอยู่ในแอ่งเขาลิพเพอ ใจกลางเมืองมีแม่น้ำลิพเพอไหลผ่าน ปัจจุบันมีประชากรราวหกหมื่นเจ็ดพันคน
ลิพชตัทก่อตั้งเมื่อ ค.ศ. 1168 โดยแบร์นฮาร์ทที่ 2 แห่งลิพเพอ ในต้นคริสตศตวรรษที่ 13 ลิพชตัทมีประชากรราว 2,700 คน ใน ค.ศ. 1523 ลิพชตัทจัดตั้งพันธมิตรการป้องกันทางทหารร่วมกับเมืองอื่นอย่างออสนาบรึค, ดอร์ทมุนท์, เซิสท์ และมึนส์เทอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลิพชตัท
Official webite (ในภาษาเยอรมัน)
Touristic information
Rail transport information เก็บถาวร 2016-03-05 ที่ เวย์แบ็กแมชชีน
ลิตร

หน่วยวัดปริมาตร
| ลิตร |
| --- | --- |
หนึ่งลิตรเท่ากับมวลลูกบาศก์ขนาด 10 เซนติเมตรทุกด้าน
ข้อมูลทั่วไป
ระบบการวัด: หน่วยที่ยอมรับให้ใช้แก่ระบบเอสไอ
เป็นหน่วยของ: ปริมาตร
สัญลักษณ์: L หรือ l หรือ (ℓ) 
ตั้งชื่อตาม: litron
การแปลงหน่วย      
1 L ใน ...: ... มีค่าเท่ากับ ...
 
   หน่วยฐานเอสไอ:    10−3 m3
   ธรรมเนียมสหรัฐ:    ≈ 0.264 gallon
แก้วเบียร์หนึ่งลิตร (เยอรมัน: Maßkrüge) ในงานอ็อกโทเบอร์เฟสต์ที่ประเทศเยอรมนีใน ค.ศ. 2006
ลิตร (อังกฤษ: litre [บริติช], liter [อเมริกัน]; สัญลักษณ์เอสไอ คือ L และ l สัญลักษณ์อื่น: ℓ) เป็นหน่วยเมตริกของปริมาตร ซึ่งมีค่าเท่ากับ 1 ลูกบาศก์เดซิเมตร (dm3), 1000 ลูกบาศก์เซนติเมตร (ซม.3) หรือ 0.001 ลูกบาศก์เมตร (ม.3) ลูกบาศก์เดซิเมตร (หรือลิตร) มีปริมาตร 10 ซม. × 10 ซม. × 10 ซม. (ดูภาพ) จึงมีค่าเท่ากับหนึ่งในพันลูกบาศก์เมตร
ระบบเมตริกฝรั่งเศสดั้งเดิมใช้ลิตรเป็นหน่วยฐาน คำว่า litre มาจากหน่วยฝรั่งเศสเก่าที่มีชื่อว่า litron ซึ่งมาจากกรีกไบแซนไทน์—โดยเป็นหน่วยน้ำหนัก ไม่ใช่ปริมาตร และมีค่าประมาณ 0.831 ลิตร หน่วยลิตรยังใช้ในระบบเมตริกหลายรูปแบบ และยอมรับใช้ในหน่วยฐานเอสไอ ถึงแม้ว่าจะไม่ใช่หน่วยฐานเอสไอก็ตาม (หน่วยเอสไอของมวลคือลูกบาศก์เมตร (ม.3) สำนักงานชั่งตวงวัดระหว่างประเทศใช้วิธีการสะกดเป็น "litre" ซึ่งเป็นคำที่ใช้ในประเทศที่พูดภาษาอังกฤษ ส่วนรูปสะกด "liter" มักใช้ในภาษาอังกฤษแบบอเมริกัน
น้ำเหลวหนึ่งลิตรมีมวลเกือบเท่ากับหนึ่งกิโลกรัม เพราะเดิมมีการนิยามใน ค.ศ. 1795 ว่า กิโลกรัมเป็นมวลน้ำหนึ่งลูกบาศก์เดซิเมตร ณ อุณหภูมิที่น้ำแข็งละลาย (0 °C) การนิยามเมตรและกิโลกรัมใหม่ในภายหลังทำให้ความสัมพันธ์นี้ถูกยกเลิกไป
บรรณานุกรม

Bureau International des Poids et Mesures (2006). "The International System of Units (SI)" (PDF). สืบค้นเมื่อ 2008-08-18.
Bureau International des Poids et Mesures. (2006). "The International System of Units (SI)" (on-line browser):
Table 6 (Non-SI units accepted for use with the International System). Retrieved 2008-08-24
National Institute of Standards and Technology (11 November 2000). "Appendix C: General tables of units of measurement". NIST Handbook 44: Specifications, Tolerances, and Other Technical Requirements for Weighing and Measuring Devices. National Institute of Standards and Technology. คลังข้อมูลเก่าเก็บจากแหล่งเดิมเมื่อ 10 December 2011. สืบค้นเมื่อ 2006-10-09.
National Institute of Standards and Technology. (December 2003). The NIST Reference on Constants, Units, and Uncertainty: International System of Units (SI) (web site):
Note on SI units. Retrieved 2008-08-24.
Recommending uppercase letter L. Retrieved 2008-08-24.
Taylor, B.N. and Thompson, A. (Eds.). (2008a). The International System of Units (SI) เก็บถาวร 2016-06-03 ที่ เวย์แบ็กแมชชีน. United States version of the English text of the eighth edition (2006) of the International Bureau of Weights and Measures publication Le Système International d' Unités (SI) (Special Publication 330). Gaithersburg, MD: National Institute of Standards and Technology. Retrieved 2008-08-18.
Taylor, B.N. and Thompson, A. (2008b). Guide for the Use of the International System of Units (Special Publication 811). Gaithersburg, MD: National Institute of Standards and Technology. Retrieved 2008-08-23.
Turner, J. (Deputy Director of the National Institute of Standards and Technology). (16 May 2008)."Interpretation of the International System of Units (the Metric System of Measurement) for the United States". Federal Register Vol. 73, No. 96, p. 28432-3.
UK National Physical Laboratory. Non-SI Units
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
ลูทวิช ชตุมพ์เฟ็กเกอร์

| ลูทวิช ชตุมพ์เฟ็กเกอร์ |
| --- | --- |
เกิด: 11 กรกฎาคม ค.ศ. 1910(1910-07-11) มิวนิก บาวาเรีย
เสียชีวิต: 2 พฤษภาคม ค.ศ. 1945(1945-05-02) (34 ปี) แลร์เทอร์บานโฮฟ เบอร์ลิน
รับใช้:  ไรช์เยอรมัน
แผนก/สังกัด:  ชุทซ์ชตัฟเฟิล
ประจำการ: ค.ศ. 1933–1945
ชั้นยศ: โอเบอร์ชตวร์มบันฟือเรอร์
การยุทธ์: สงครามโลกครั้งที่สอง
ลูทวิช ชตุมพ์เฟ็กเกอร์ (เยอรมัน: Ludwig Stumpfegger; 11 กรกฎาคม ค.ศ. 1910 – ประมาณ 2 พฤษภาคม  ค.ศ. 1945) เป็นแพทย์ชาวเยอรมันที่ทำหน้าที่ในหน่วยเอ็สเอ็สของนาซีเยอรมนีในช่วงสงครามโลกครั้งที่สอง เขาเป็นศัลย์แพทย์ส่วนตัวของอดอล์ฟ ฮิตเลอร์ระหว่าง ค.ศ. 1944–1945 ชตุมพ์เฟ็กเกอร์เป็นบุคคลที่อยู่ในฟือเรอร์บุงเคอร์ในกรุงเบอร์ลินในช่วงปลายเดือนเมษายน ค.ศ. 1945
ลาร์ส เบ็นเดอร์

ลาร์ส เบ็นเดอร์ (เยอรมัน: Lars Bender, ออกเสียง: [ˈlaʁs ˈbɛndɐ])  เกิดวันที่ 27 เมษายน ค.ศ. 1989 เป็นอดีตนักฟุตบอลชาวเยอรมัน เล่นตำแหน่งกองกลาง เขามีน้องชายฝาแฝดที่เป็นนักฟุตบอลเช่นกัน ชื่อ สเว็น เบ็นเดอร์
เกียรติประวัติ

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2008
โอลิมปิกฤดูร้อน: เหรียญเงิน 2016
Fritz Walter Medal U17: เหรียญทอง 2006
โกลเดนเพลเยอร์ ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2008
แหล่งข้อมูลอื่น

Official website
ลาร์ส เบ็นเดอร์ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Lars Bender – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
Lars Bender เว็บไซต์ fussballdaten.de (เยอรมัน)
Kicker profile (ในภาษาเยอรมัน)
Bundesliga profile
ลูทวิชส์บวร์ค

พระราชวังลูทวิชส์บวร์ค
ลูทวิชส์บวร์ค (เยอรมัน: Ludwigsburg) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี อยู่ห่างจากเมืองชตุทการ์ทไปทางทิศเหนือราว 12 กิโลเมตร (7.5 ไมล์) ตั้งอยู่ทางฝั่งตะวันตกของแม่น้ำเน็คคาร์ มีประชากรราว 87,000 คน มีอุตสาหกรรมเครื่องจักรเหล็ก และผลิตภัณฑ์ลวด เครื่องดนตรี สิ่งทอ มีชื่อเสียงด้านการทำถ้วยเปลือกไข่ระหว่างปี ค.ศ. 1758-1824
ลูทวิช มีส ฟัน แดร์ โรเออ

| ลูทวิช มีส ฟัน แดร์ โรเออ |
| --- | --- |
เกิด: 27 มีนาคม ค.ศ. 1886(1886-03-27) อาเคิน, รัฐนอร์ทไรน์-เว็สท์ฟาเลิน, เยอรมนี
เสียชีวิต: สิงหาคม 17, 1969(1969-08-17) (83 ปี) ชิคาโก, รัฐอิลลินอย, สหรัฐ
สัญชาติ: เยอรมัน (ค.ศ. 1886–1938) / อเมริกัน (ค.ศ. 1938–1969)
รางวัล: Order Pour le Mérite (ค.ศ. 1959) Royal Gold Medal (ค.ศ. 1959) AIA Gold Medal (ค.ศ. 1960) เหรียญอิสรภาพประธานาธิบดี (ค.ศ. 1963)

ผลงานสำคัญ: บาร์เซโลนาพาวิลเลียน วิลลาทูเกนด์แฮต เอส.อาร์.คราวน์ฮอล ฟาร์นสเวิร์ทเฮาส์ 860–880 เลกชอร์ไดรฟ์ ตึกซีแกรม นิวเนชันแนลแกลเลอรี
 
ลูทวิช มีส ฟัน แดร์ โรเออ (เยอรมัน: Ludwig Mies van der Rohe; 27 มีนาคม ค.ศ. 1886 – 17 สิงหาคม ค.ศ. 1969) เป็นสถาปนิกชาวเยอรมัน เขามักรู้จักในชื่อ มีส ฟัน แดร์ โรเออ ซึ่งเป็นนามสกุลของเขา โดยนักศึกษาอเมริกันและอื่น ๆ
ลูทวิช มีส ฟัน แดร์ โรเออ รวมถึงวัลเทอร์ โกรพีอุส และเลอกอร์บูซีเย ได้รับการนับถืออย่างกว้างขวางว่าเป็นผู้บุกเบิกแห่งวงการสถาปัตยกรรมสมัยใหม่ มีสก็เป็นคนหนึ่งในช่วงหลังสงครามโลกครั้งที่หนึ่ง ที่สนใจที่เสาะแสวงหารูปแบบทางสถาปัตยกรรมแบบใหม่ ๆ ที่สามารถสื่อถึงยุคใหม่ เฉกเช่นที่ในยุคคลาสสิกหรือยุคกอทิก ที่มีมาก่อน เขาสร้างสรรค์รูปแบบสถาปัตยกรรมในคริสต์ศตวรรษที่ 20 ที่เห็นชัดถึงความโปร่งและความเรียบง่าย อาคารออกแบบของเขาจะใช้วัสดุสมัยใหม่ อย่างเช่น เหล็ก แผ่นกระจก เพื่อแสดงขอบเขตสถาปัตยกรรมภายใน เขามุ่งมั่นในการสร้างสรรค์สถาปัตยกรรมที่ใช้โครงสร้างน้อยชิ้นในการจัดระเบียบโครงสร้างอย่างสมดุล ต่อพื้นที่เปิดโล่งอิสระ เขาเรียกอาคารของเขาว่า สถาปัตยกรรม "ผิวหนังและกระดูก" เขายังเสาะหาเหตุผล ในการออกแบบที่เป็นแนวทางกับขั้นตอนการออกแบบทางสถาปัตยกรรม ที่เป็นที่รู้จักในวิธีที่เรียกว่า "น้อยคือมาก" (less is more) และ "พระเจ้าอยู่ในรายละเอียด" (God is in the details)
ลุทซ์ กราฟ ชเวรีน ฟ็อน โครซิค

| กราฟ ชเวรีน ฟ็อน โครซิค |
| --- | --- |
Graf Schwerin von Krosigk


หัวหน้าคณะรัฐมนตรีเยอรมนี
ดำรงตำแหน่ง 2 พฤษภาคม 1945 – 23 พฤษภาคม 1945
ประธานาธิบดี: คาร์ล เดอนิทซ์
ก่อนหน้า: โยเซ็ฟ เกิบเบิลส์
ถัดไป: ค็อนราท อาเดอเนาเออร์ (1949; เยอรมนีตะวันตก) อ็อทโท โกรเทอโวล  (1949; เยอรมนีตะวันออก)
รัฐมนตรีว่าการกระทรวงการต่างประเทศ
ดำรงตำแหน่ง 5 พฤษภาคม 1945 – 23 พฤษภาคม 1945
ประธานาธิบดี: คาร์ล เดอนิทซ์
ก่อนหน้า: อาร์ทัวร์ ไซส์-อินควาร์ท
ถัดไป: ยุบตำแหน่ง
รัฐมนตรีว่าการกระทรวงการคลัง
ดำรงตำแหน่ง 1 มิถุนายน 1932 – 23 พฤษภาคม 1945
ประมุขแห่งรัฐ: เพาล์ ฟ็อน ฮินเดินบวร์ค (1932-1934) อดอล์ฟ ฮิตเลอร์ (1934-1945) คาร์ล เดอนิทซ์ (1945)
หัวหน้ารัฐบาล: ฟรันทซ์ ฟ็อน พาเพิน ควร์ท ฟ็อน ชไลเชอร์ อดอล์ฟ ฮิตเลอร์ โยเซ็ฟ เกิบเบิลส์
ก่อนหน้า: แฮร์มัน ดีทริช
ถัดไป: ยุบตำแหน่ง
 
ข้อมูลส่วนบุคคล
เกิด: Johann Ludwig von Krosigk 22 สิงหาคม ค.ศ. 1887 รัทมันส์ดอร์ฟ จักรวรรดิเยอรมัน
เสียชีวิต: 4 มีนาคม ค.ศ. 1977(1977-03-04) (89 ปี) เอ็สเซิน รัฐนอร์ดไรน์-เวสท์ฟาเลิน เยอรมนีตะวันตก
พรรคการเมือง: นาซี (1944)

โยฮัน ลูทวิช "ลุทซ์" กราฟ ชเวรีน ฟ็อน โครซิค(เยอรมัน: Johann Ludwig „Lutz“ Graf Schwerin von Krosigk) หรือชื่อเกิดคือ โยอัน ลูทวิช ฟ็อน โครซิค (เยอรมัน: Johann Ludwig von Krosigk) เป็นเจ้าหน้าที่ระดับสูงในรัฐบาลนาซีเยอรมนี ดำรงตำแหน่งรัฐมนตรีกระทรวงการคลังตั้งแต่ปี ค.ศ. 1932–1945 และเป็นนายกรัฐมนตรีเยอรมนีโดยพฤตินัยในเดือนพฤษภาคม ค.ศ. 1945 ไม่กี่วันก่อนสงครามโลกครั้งที่สองในยุโรปจะสิ้นสุดลง
ด้วยความเป็นนักอนุรักษ์นิยมที่ไม่เข้าข้างฝ่ายใด เขาได้รับการแต่งตั้งจากทางจดหมายโดยฟรันทซ์ ฟ็อน พาเพินในปี ค.ศ. 1932 ตามที่ร้องขอจากประธานาธิบดี เพาล์ ฟ็อน ฮินเดินบวร์ค เขายังคงทำงานอยู่ในสำนักงานภายใต้ควร์ท ฟ็อน ชไลเชอร์และอดอล์ฟ ฮิตเลอร์ เขาและกระทรวงของเขาได้มีส่วนเกี่ยวข้องกับการฆ่าล้างเผ่าพันธุ์ต่อชาวยิวในเยอรมันและยุโรป รวมทั้งการขโมยทรัพย์สินจากพวกเขา และการฟอกเงิน ในช่วงปี ค.ศ. 1945 ภายหลังการกระทำอัตวินิบาตกรรมของฮิตเลอร์ และได้รับมอบหมายให้เขาเป็นผู้สืบทอดต่อจากโยเซ็ฟ เกิบเบิลส์ เขายังคงทำหน้าที่เป็น"ผู้นำคณะรัฐมนตรี"ของรัฐบาลเฟล็นส์บวร์คที่มีช่วงเวลาสั้นของประธานาธิบดี คาร์ล เดอนิทซ์ ชเวรีน ฟ็อน โครซิคยังคงทำงานในสำนักงานของกระทรวงการต่างประเทศและกระทรวงการคลังในรัฐบาลเฉพาะกาลซึ่งได้ควบคุมเพียงเล็กน้อย พื้นที่เยอรมนีที่ถูกหดเล็กลง เนื่องจากการโจมตีเข้ารุกอย่างรวดเร็วของกองกำลังฝ่ายสัมพันธมิตรซึ่งท้ายที่สุดก็ได้ถูกล้มล้างและเข้าจับกุมเหล่าสมาชิก
นอกจากอดอล์ฟ ฮิตเลอร์แล้ว ชเวรีน ฟ็อน โครซิค และวิลเฮ็ล์ม ฟริค เป็นเพียงสมาชิกของคณะรัฐมนตรีไรซ์ที่สามที่ทำหน้าที่อย่างต่อเนื่องนับตั้งแต่ฮิตเลอร์ได้รับการแต่งตั้งเป็นนายกรัฐมนตรีจนกระทั่งถึงการอสัญกรรม โดยได้รับการปูนบำเหน็จด้วยเหรียญทองเครื่องหมายพรรคนาซี (Golden Party Badge) จากอดอล์ฟ ฮิตเลอร์ ได้มอบให้เพื่อเป็นเกียรติแก่เขา เมื่อวันที่ 30 มกราคม ค.ศ. 1937 เขาได้กลายเป็นสมาชิกของพรรคนาซี (หมายเลขสมาชิก: 3,805,231) เขายังได้เข้าร่วมสถานศึกษากฎหมายเยอรมันในปี ค.ศ. 1937
ในปี ค.ศ. 1949 ที่การพิจารณาคดีคณะรัฐมนตรี เขาได้ถูกตัดสินว่ามีความผิดในข้อหาอาชญากรรมสงครามและถูกตัดสินให้ลงโทษจำคุกเป็นเวลา 10 ปี; คำตัดสินของเขาได้ถูกเปลี่ยนและได้รับการปล่อยตัวในปี ค.ศ. 1951 เขาได้ทำงานเป็นนักเขียนและนักเขียนข่าวการเมืองในภายหลัง
รูด็อล์ฟ คริสท็อฟ อ็อยเคิน

|  รูด็อล์ฟ คริสท็อฟ อ็อยเคิน |
| --- | --- |
รูด็อล์ฟ คริสท็อฟ อ็อยเคิน
เกิด: 5 มกราคม ค.ศ. 1846 เอาริช ราชอาณาจักรฮันโนเฟอร์
เสียชีวิต: 15 กันยายน ค.ศ. 1926 เยนา ทือริงเงิน สาธารณรัฐไวมาร์
สัญชาติ: ชาวเยอรมัน
อาชีพ: นักปรัชญา, นักเขียน
แบบแผนการกล่าวถึง: ความเรียง 
ตำแหน่ง: นักปรัชญา, นักเขียน
รางวัล: รางวัลโนเบล ค.ศ. 1908
ผู้ได้รับรางวัลโนเบลสาขาวรรณกรรม
รูด็อล์ฟ คริสท็อฟ อ็อยเคิน (เยอรมัน: Rudolf Christoph Eucken; 5 มกราคม ค.ศ. 1846 - 15 กันยายน ค.ศ. 1926) เป็นนักปรัชญาคนสำคัญชาวเยอรมันผู้ได้รับรางวัลโนเบลสาขาวรรณกรรม ใน ค.ศ. 1908
ประวัติ

อ็อยเคินเกิดที่เอาริชในราชอาณาจักรฮันโนเฟอร์ (รัฐนีเดอร์ซัคเซินในปัจจุบัน) และศึกษาที่มหาวิทยาลัยเกิททิงเงินและมหาวิทยาลัยเบอร์ลิน อ็อยเคินได้รับปริญญาดุษฎีบัณฑิตจากมหาวิทยาลัยเกิททิงเงินใน ค.ศ. 1866 หลังจากที่ทำงานเป็นครูได้ 5 ปีใน ค.ศ. 1871 อ็อยเคินก็ได้รับแต่งตั้งให้เป็นศาสตราจารย์สาขาวิชาปรัชญาที่มหาวิทยาลัยบาเซิลในประเทศสวิตเซอร์แลนด์ และทำการสอนอยู่ที่นั่นจนถึง ค.ศ. 1874 เมื่อไปรับตำแหน่งใหม่ที่มหาวิทยาลัยเยนาในเยอรมนีในปีเดียวกัน อ็อยเคินทำการสอนอยู่ที่นั่นจนปลดเกษียณใน ค.ศ. 1920 ระหว่าง ค.ศ. 1913 ถึง ค.ศ. 1914 อ็อยเคินเป็นแขกปาฐกถาที่มหาวิทยาลัยนิวยอร์ก อ็อยเคินสมรสใน ค.ศ. 1882 และมีลูกสาวคนหนึ่งกับลูกชายอีกสองคน ลูกชายคนหนึ่งได้แก่วัลเทอร์ อ็อยเคิน เป็นบุคคลสำคัญในการวางรากฐานความคิดเสรีนิยมใหม่ (neoliberal thought) ทางด้านเศรษฐศาสตร์
อ็อยเคินเสียชีวิตที่เยนาเมื่ออายุได้ 80 ปี
ปรัชญาของอ็อยเคินอยู่บนพื้นฐานของประสบการณ์ของมนุษย์ ที่อ็อยเคินเชื่อว่ามนุษย์มีวิญญาณที่อยู่ระหว่างโลกที่เป็นธรรมชาติ (nature) กับโลกของจิตวิญญาณ (spirit) และเชื่อว่ามนุษย์ควรจะพยายามบรรลุให้ถึงโลกของจิตวิญญาณที่อ็อยเคินเรียกว่า "ethical activism"
It seems as if man could never escape from himself, and yet, when shut in to the monotony of his own sphere, he is overwhelmed with a sense of emptiness. The only remedy here is radically to alter the conception of man himself, to distinguish within him the narrower and the larger life, the life that is straitened and finite and can never transcend itself, and an infinite life through which he enjoys communion with the immensity and the truth of the universe. Can man rise to this spiritual level? On the possibility of his doing so rests all our hope of supplying any meaning or value to life
ดูเหมือนกับว่ามนุษย์ไม่สามารถที่จะหนีจากตนเองได้ แต่กระนั้นเมื่อปิดตนเองเข้าไปอยู่ในโลกของตนเองแล้ว มนุษย์ก็จะเต็มไปด้วยความรู้สึกว่างเปล่าอย่างท่วมท้น วิธีเดียวที่จะแก้ได้ก็คือการเปลี่ยนแนวคิดอย่างหน้ามือเป็นหลังมือ โดยการเปลี่ยนแปลงความคิดเกี่ยวกับอัตตา โดยแยกชีวิตที่แคบและกว้างออกจากกัน ชีวิตที่ตรงและมีขอบเขตเป็นชีวิตที่ไม่อาจจะแปรเป็นรูปอื่นได้ ซึ่งเป็นจุดที่จะบรรลุถึงชีวิตอันไม่มีขอบเขตที่เป็นจุดที่มนุษย์สามารถประสานกับความยิ่งใหญ่และสัจจะของจักรวาล มนุษย์เราสามารถบรรลุถึงระดับของโลกทางจิตวิญญาณได้หรือไม่? การที่จะทำได้ก็ขึ้นอยู่กับความหวังในการเข้าใจถึงความหมายหรือคุณค่าของชีวิต
งานสำคัญ

อ็อยเคินสร้างงานเขียนไว้เป็นจำนวนมากแต่งานที่เป็นที่รู้จักกันดีก็ได้แก่:
Die Lebensanschauungen der großen Denker (ค.ศ. 1890) (ปัญหาเกี่ยวกับชีวิตของมนุษย์ตามทัศนคติของนักคิดคนสำคัญ)
Der Kampf um einen geistigen Lebensinhalt (ค.ศ. 1896) (ความขัดแย้งระหว่างจิตวิญญาณของชีวิต)
Der Wahrheitsgehalt der Religion (ค.ศ. 1901) (สัจจะเกี่ยวกับศาสนา)
Grundlinien einer neuen Lebensanschauung (ค.ศ. 1907) (พื้นฐานและอุดมคติของชีวิต: รากฐานของปรัชญาใหม่เกี่ยวกับชีวิต)
Der Sinn und Wert des Lebens (ค.ศ. 1908) (ความหมายและคุณค่าของชีวิต)
Geistige Strömungen der Gegenwart (ค.ศ. 1908) (แนวคิดหลักของความคิดสมัยใหม่)
Können wir noch Christen sein? (ค.ศ. 1911) (เราจะยังคงเป็นผู้นับถือคริสต์ศาสนาอยู่ได้ไหม?)
Present Day Ethics in their Relation to the Spiritual Life (ค.ศ. 1913) (จริยธรรมในปัจจุบันและความสัมพันธ์กับจิตวิญญาณ)
Der Sozialismus und seine Lebensgestaltung (ค.ศ. 1920) (สังคมวิทยาและการวิจัย)
อ็อยเคินให้ปาฐกถาในอังกฤษใน ค.ศ. 1911 และที่มหาวิทยาลัยฮาร์วาร์ด และมหาวิทยาลัยอื่น ๆ ในสหรัฐอเมริการะหว่าง ค.ศ. 1912 ถึง ค.ศ. 1913
แหล่งข้อมูลอื่น

Eucken, Rudolf Christoph at www.nobel-winners.com
Rudolph Eucken : a philosophy of life ที่ โครงการกูเทนแบร์ก  (By Abel J. Jones)
| ด ค กรายชื่อผู้ได้รับรางวัลโนเบลสาขาวรรณกรรม |
| --- | --- |
ค.ศ. 1901–1925 (พ.ศ. 2444–2468): พรูดอม (1901) ·  ม็อมเซิน (1902) ·  บีเยินซ็อน (1903) ·  มิสทราล / เอย์ซากีร์เร (1904) ·  แชงกีเยวิตช์ (1905) ·  คาร์ดุชชี (1906) ·  คิปลิง (1907) ·  อ็อยเคิน (1908) ·  ลอเกร์เลิฟ (1909) ·  ไฮเซอ (1910) ·  มาแตร์แล็งก์ (1911) ·  เฮาพท์มัน (1912) ·  ฐากุร (1913) ·  รอล็อง (1915) ·  ไฮเดินสตัม (1916) ·  เกลเลอโรป / พอนทอปปีดัน (1917) ·  ชปิทเทอเลอร์ (1919) ·  ฮัมซัน (1920) ·  ฟร็องส์ (1921) ·  เบนาเบนเต (1922) ·  เยตส์ (1923) ·  แรย์มอนต์ (1924) ·  ชอว์ (1925)
ค.ศ. 1926–1950 (พ.ศ. 2469–2493): เดเลดดา (1926) ·  แบร์กซอน (1927) ·  อึนเซ็ต (1928) ·  มันน์ (1929) ·  ลูอิส (1930) ·  คาร์ลเฟลต์ (1931) ·  กอลส์เวอร์ธี (1932) ·  บูนิน (1933) ·  ปีรันเดลโล (1934) ·  โอนีล (1936) ·  มาร์แต็ง ดูว์ การ์ (1937) ·  บัก (1938) ·  ซิลลันแป (1939) ·  เยนเซน (1944) ·  มิสตรัล (1945) ·  เฮ็สเซอ (1946) ·  ฌีด (1947) ·  เอเลียต (1948) ·  ฟอกเนอร์ (1949) ·  รัสเซลล์ (1950)
ค.ศ. 1951–1975 (พ.ศ. 2494–2518): ลาเกอร์กวิสต์ (1951) ·  โมรียัก (1952) ·  เชอร์ชิลล์ (1953) ·  เฮมิงเวย์ (1954) ·  ลัฆส์แนส (1955) ·  ฆิเมเนซ (1956) ·  กามูว์ (1957) ·  ปัสเตร์นัค (1958) ·  กวาซีโมโด (1959) ·  แปร์ส (1960) ·  อานดริช (1961) ·  สไตน์เบ็ก (1962) ·  เซเฟริส (1963) ·  ซาทร์ (1964) ·  โชโลคอฟ (1965) ·  อักนอน / ซัคส์ (1966) ·  อัสตูเรียส (1967) ·  คาวาบาตะ (1968) ·  เบ็คเค็ทท์ (1969) ·  โซลเซนิตซิน (1970) ·  เนรูดา (1971) ·  เบิล (1972) ·  ไวต์ (1973) ·  จอห์นสัน / มาร์ตินสัน (1974) ·  มอนตาเล (1975)
ค.ศ. 1976–2000 (พ.ศ. 2519–2543): เบลโลว์ (1976) ·  อาเลย์กซันเดร (1977) ·  ซิงเกอร์ (1978) ·  เอลีติส (1979) ·  มีวอช (1980) ·  คาเนตติ (1981) ·  มาร์เกซ (1982) ·  โกลดิง (1983) ·  ไซเฟิร์ต (1984) ·  ซีมง (1985) ·  โชยิงกา (1986) ·  บรอดสกี (1987) ·  มะห์ฟูซ (1988) ·  เซลา (1989) ·  ปัซ (1990) ·  กอร์ดิเมอร์ (1991) ·  วอลคอต (1992) ·  มอร์ริสัน (1993) ·  โอเอะ (1994) ·  ฮีนีย์ (1995) ·  ชึมบอร์สกา (1996) ·  โฟ (1997) ·  ซารามากู (1998) ·  กรัส (1999) ·  เกา ซิงเจี้ยน (2000)
ค.ศ. 2001–ปัจจุบัน (พ.ศ. 2544–ปัจจุบัน): ไนพอล (2001) ·  แกร์เตส (2002) ·  คุตซี (2003) ·  เย็ลลีเน็ค (2004) ·  พินเทอร์ (2005) ·  พามุค (2006) ·  เลสซิง (2007) ·  เลอ เกลซีโย (2008) · มึลเลอร์ (2009) ·  โยซา (2010) ·  ทรานสเตรอเมอร์ (2011) ·  โม่เหยียน (2012) ·  มุนโร (2013) · มอดียาโน (2014) · อะเลคซีเอวิช (2015) · ดิลลัน (2016) · อิชิงูโระ (2017) · ตอการ์ตชุก (2018) · ฮันท์เคอ (2019) · กลิก (2020) · เกอร์นาห์ (2021)  ·  แอร์โน (2022)  ·  ฟ็อสเซอ (2023)  ·  คัง (2024)
ลือเนอบวร์ค

| ลือเนอบวร์ค  |
| --- | --- |
เมือง
   ตราอาร์ม
ที่ตั้งของลือเนอบวร์ค ในอำเภอลือเนอบวร์ค  
ลือเนอบวร์ค แสดงแผนที่เยอรมนีลือเนอบวร์ค แสดงแผนที่รัฐนีเดอร์ซัคเซิน
พิกัด:  53°15′9″N 10°24′52″E﻿ / ﻿53.25250°N 10.41444°E﻿ / 53.25250; 10.41444
ประเทศ: เยอรมนี
รัฐ: นีเดอร์ซัคเซิน
อำเภอ: ลือเนอบวร์ค  
เขตการปกครอง: 14 districts
พื้นที่
 • ทั้งหมด: 70.34 ตร.กม. (27.16 ตร.ไมล์)
ความสูง: 17 เมตร (56 ฟุต)
ประชากร (2020-12-31)
 • ทั้งหมด: 75,301 คน
 • ความหนาแน่น: 1,100 คน/ตร.กม. (2,800 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 21335–21337–21339
รหัสโทรศัพท์: 04131
ทะเบียนพาหนะ: LG
เว็บไซต์: Lueneburg.de
ลือเนอบวร์ค (เยอรมัน: Lüneburg) หรือชื่ออย่างเป็นทางการคือ นครฮันเซอลือเนอบวร์ค (เยอรมัน: Hansestadt Lüneburg) เป็นเมืองในรัฐนีเดอร์ซัคเซินของประเทศเยอรมนี ตั้งอยู่ทางทิศตะวันออกเฉียงใต้จากนครฮัมบวร์คไปราว 50 กิโลเมตรและถือเป็นเมืองปริมณฑลของฮัมบวร์ค ลือเนบูร์คได้รับสถานะเป็น "นครฮันเซอ" (Hansestadt) เมื่อค.ศ. 2007 เพื่อเป็นการระลึกว่าเมืองนี้เคยเป็นเมืองหนึ่งในสันนิบาตฮันเซอในอดีต
แหล่งข้อมูลอื่น

"Lüneburg" . สารานุกรมบริตานิกา ค.ศ. 1911. Vol. 17 (11 ed.). 1911.
เว็บไซต์ทางการ (ในภาษาเยอรมัน)
Leuphana University (ในภาษาเยอรมัน)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
ราชอาณาจักรซัคเซิน

สำหรับความหมายอื่น ดูที่ รัฐผู้คัดเลือกซัคเซิน
ระวังสับสนกับ ดัชชีซัคเซิน
ราชอาณาจักรซัคเซิน ในปี ค.ศ. 1900
ราชอาณาจักรซัคเซิน (เยอรมัน: Königreich Sachsen) หรือ ราชอาณาจักรแซกโซนี (อังกฤษ: Kingdom of Saxony) เป็นราชอาณาจักรตั้งอยู่ในบริเวณตะวันตกเฉียงเหนือของสาธารณรัฐเช็กในปัจจุบันระหว่างปี ค.ศ. 1806 ถึงปี ค.ศ. 1918 โดยมีพระเจ้าฟรีดิช ออกัสตัสที่ 1 แห่งซัคเซินแห่งราชวงศ์เวททินเป็นกษัตริย์องค์แรก และพระเจ้าฟรีดิช ออกัสตัสที่ 3 แห่งซัคเซินแห่งราชวงศ์เวททินเป็นกษัตริย์องค์สุดท้าย ราชอาณาจักรซัคเซินเป็นราชรัฐอิสระหลังสมัยนโปเลียนและเป็นส่วนหนึ่งของจักรวรรดิเยอรมันตั้งแต่ปี ค.ศ. 1871 ก่อนที่จะถูกกลืนเข้าเป็นส่วนหนึ่งของสาธารณรัฐไวมาร์ในปี ค.ศ. 1918 หลังสงครามโลกครั้งที่ 1 เมืองหลวงตั้งอยู่ที่เดรสเดิน ในปัจจุบันราชอาณาจักรซัคเซินคือเสรีรัฐซัคเซินของประเทศเยอรมนี
สมัยนโปเลียนและสมาพันธรัฐเยอรมัน

ก่อนปี ค.ศ. 1806 ซัคเซินเป็นส่วนหนึ่งของจักรวรรดิโรมันอันศักดิ์สิทธิ์ จักรวรรดิที่มีอายุพันปีที่พยายามรวมตัวกันเป็นอาณาจักรที่เป็นอันหนึ่งอันเดียวกันแต่กลับกลายมาเป็นรัฐที่แตกแยกกันออกไป ในฐานะนครรัฐอิเล็กเทอเรต (electorate) เจ้าผู้ครองซัคเซินจึงมีตำแหน่งเป็นเจ้าชายผู้มีสิทธิเลือกตั้ง (prince-elector) จักรพรรดิแห่งจักรวรรดิโรมันอันศักดิ์สิทธิ์เป็นเวลาหลายร้อยปี เมื่อจักรวรรดิโรมันอันศักดิ์สิทธิ์ถูกยุบเลิกหลังจากการพ่ายแพ้ของจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ต่อจักรพรรดินโปเลียนที่ 1 แห่งฝรั่งเศสในยุทธการที่เอาสเทอร์ลิทซ์ (Battle of Austerlitz) อิเล็กเทอเรตซัคเซินก็ได้รับเลื่อนขึ้นเป็นราชอาณาจักรอิสระโดยการสนับสนุนของฝรั่งเศสประเทศมหาอำนาจของยุโรปในเวลานั้น เจ้าชายอีเล็คเตอร์องค์สุดท้ายของซัคเซินก็ได้เป็นพระเจ้าเฟรดริค ออกัสตัสที่ 1 แห่งซัคเซิน
หลังจากการพ่ายแพ้ของราชอาณาจักรปรัสเซียพันธมิตรของซัคเซินในยุทธการที่เยนาในปี ค.ศ. 1806 ซัคเซินเข้าร่วมสมาพันธรัฐแห่งแม่น้ำไรน์ จนกระทั่งสมาพันธรัฐถูกยุบเลิกในปี ค.ศ. 1813 เมี่อนโปเลียนพ่ายแพ้ในยุทธการที่ไลพ์ซิช หลังสงครามซึ่งซัคเซินเกือบจะเป็นรัฐเยอรมันรัฐเดียวที่ต่อสู้ร่วมกับฝรั่งเศส พระเจ้าฟรีดิช ออกัสตัสถูกบังคับให้สละราชสมบัติโดยพันธมิตร และยกซัคเซินให้รัสเซียยึดครองและบริหาร การกระทำเช่นนี้อาจจะเป็นเพราะปรัสเซียต้องการที่จะยึดครองซัคเซินมากกว่าที่จะเป็นการลงโทษพระเจ้าฟรีดริช ออกัสตัส อนาคตของซัคเซินจึงมีส่วนสำคัญในการประชุมใหญ่แห่งเวียนนา (Congress of Vienna) ผลสุดท้าย ร้อยละ 40 ของอาณาจักรรวมทั้งวิทเทนบูร์กซึ่งส่วนสำคัญทางประวัติศาสตร์ที่เป็นที่เกิดของการปฏิรูปศาสนาของนิกายโปรเตสแตนต์ถูกผนวกเป็นส่วนหนึ่งของราชอาณาจักรปรัสเซีย แต่ฟรีดริช ออกัสตัสได้รับการสถาปนาคืนเป็นผู้ครองซัคเซินตามเดิม ซึ่งยังรวมทั้งเมืองเดรสเดินและไลพ์ซิช ราชอาณาจักรรวมตัวกับสมาพันธรัฐเยอรมัน (German Confederation) ซึ่งเป็นสมาพันธรัฐใหม่ของกลุ่มนครรัฐเยอรมันแทนที่ก่อตั้งขึ้นแทนที่จักรวรรดิโรมันอันศักดิ์สิทธิ์